Publication: Magyar Közlöny
Issue: MK-2010-62 (Year: 2010, Number: 62)
Era: contemporary
Section: tulajdonostársakat feljogosító rendelkezést, vagy a társasházakról szóló 2003. évi CXXXIII. törvény 10. § (3) bekezdés
Paragraph Index: 906

77. § (1) Ha a csereszerzõdés alapján több körzeti földhivatalnál nyilvántartott ingatlanra kérik a tulajdonjog bejegyzését, az a körzeti földhivatal, amelyhez az okiratot benyújtották (a továb biak ban: megkeresõ körzeti földhivatal), ha nála a bejegyzésnek nincs akadálya, az eljárást felfüggeszti, és – az okirat megküldésével – megkeresi a többi körzeti földhivatalt (a továb biak ban: megkeresett körzeti földhivatal). Ha a megkeresett körzeti földhivatalnál sincs akadálya a bejegyzésnek, a tulajdonjogot bejegyzi és a fellebbezési határidõ eredménytelen leteltét, illetve a fellebbezési jogról lemondó nyilatkozat beérkezését köve tõen határozatának két példányával visszaküldi az okiratot a megkeresõ körzeti földhivatalnak, amely ekkor jegyzi be a változást. A megkeresõ körzeti földhivatal az illeték kiszabáshoz szükséges iratokat az okiratban elsõ helyen megjelölt ingatlan fekvése szerint ille té kes állami adóhatóságnak továbbítja.

Source: https://magyarkozlony.hu/hivatalos-lapok/8eecd9aa53a3633928ef83f7b26f356156def9fc/dokumentumok/708005cf5482655baa939850989cfba96c25dbfa/letoltes